Diari Oficial de la Generalitat Valenciana


Sumari del DOGV 7823, del 07-07-2016 (2016/4638)

Licitació número P-017/16. Venda de la parcel·la municipal Ayto10 sítia en la M16 del sector Tulell d'Alzira.
-------------------------------------------------------------------------------------------------------------

### Dades del document

Número de DOGV
:   7823

Data del DOGV
:   07-07-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/4638


Data del document
:   13-06-2016

Organisme emissor
:   Ajuntament d'Alzira

Tipus de document
:   Anunci

Descriptors 

:   * Alzira
    * contracte administratiu

Licitació número P-017/16. Venda de la parcel·la municipal Ayto10 sítia en la M16 del sector Tulell d'Alzira. [2016/4638]  
La Junta de Govern Local del dia 8 de juny de 2016 va acordar iniciar l'expedient de contractació per a la subhasta de la parcel·la municipal Ayto10 sítia en la M16 del sector Tulell i aprovar el plec de clàusules administratives particulars, de conformitat amb les dades següents:  
  
  
Entitat adjudicadora: Ajuntament d'Alzira. Patrimoni. Exp. P-017/16.  
Objecte del contracte: venda de la parcel·la municipal Ayto10 sítia en la M16 del sector Tulell d'Alzira.  
Tramitació: ordinària.  
Procediment: obert, mitjançant subhasta electrònica.  
Forma d'adjudicació: oferta que continga en conjunt el preu més elevat i el menor termini d'execució de les obres, en definitiva, l'oferta més avantatjosa.  
Criteris de valoració: establerts en la clàusula 16 del plec administratiu.  
a) Millora del cànon: fins a 80 punts.  
b) Reducció del termini d'execució de les obres: fins a 20 punts.  
Tipus de licitació: 1.096.952 ?, IVA a banda, millorable a l'alça.  
Termini de duració: la propietat i possessió de la parcel·la es traslladarà mitjançant escriptura pública dins del mes següent al de la data d'adjudicació, una vegada es faça efectiu el preu del contracte.  
Garantia definitiva: 5 % de l'import total d'adjudicació del contracte, exclòs l'IVA.  
Presentació de proposicions: únicament en format electrònic, a través de la plataforma electrònica de contractació en la següent adreça web: https://sedeelectronica.alzira.es o a través de www.vortalgov.es, en el termini de 15 dies naturals a comptar des del dia següent al de la publicació d'este anunci en el BOP. Si l'últim dia del termini fóra diumenge o inhàbil a efectes administratius, el termini s'entén prorrogat fins el següent dia hàbil.  
Obertura de les proposicions: el sobre 1 (documentació general) s'obrirà el primer dia hàbil immediat posterior a la finalització del termini de presentació de proposicions. Si és dissabte, s'obrirà el primer dia hàbil següent. La mesa de contractació comunicarà als licitadors, a través de la plataforma electrònica de contractació pública, el resultat de la qualificació de la documentació general. A continuació s'obrirà el sobre 2 (proposició econòmica). Seguidament es passarà a la fase de la subhasta electrònica, per a la qual cosa l'òrgan de contractació efectuarà una primera classificació de les ofertes per ordre decreixent, d'acord amb els criteris d'adjudicació establerts en el plec i s'invitarà a tots els licitadors perquè presenten preus a l'alça i reducció del termini d'execució de les obres futures. A efectes de la fase de subhasta, es realitzaran dues subhastes independents, una corresponent al preu i l'altra corresponent al termini d'execució de les obres.  
  
Plataforma electrònica: la presentació de proposicions i documents, així com les notificacions i comunicacions entre l'òrgan de contractació i els interessats en este procediment, es realitzaran exclusivament a través de la plataforma electrònica de contractació pública VORTALgov.  
  
Despeses de tramitació: a càrrec de l'adjudicatari.  
  
Alzira, 13 de juny de 2016.- L'alcalde, p. d.: Isabel Aguilar López.